|  |  |  |  |  |  |  |  |
| --- | --- | --- | --- | --- | --- | --- | --- |
| Til medlemmene i representantskapet | |  | | --- | | Deres referanse: | | Vår saksbehandler: | | Vår referanse: | |  | |  | | Vår dato: 25.03.2024 | |

**INNKALLING TIL REPRESENTANTSKAPSMØTE**

**TIRSDAG 30. APRIL KL. 15.00 PÅ ØRAS**

**DAL SKOG, møterom skolestua**

**Dagsorden:**

Åpning av møtet

* Opprop
* Valg av møtereferent
* Valg av 2 representanter til å underskrive protokollen sammen med møteleder

**Godkjenning av innkalling og dagsorden**

**Sak 01/2024 Årsregnskap 2023 (styresak 08/2024)**

**Sak 02/2024 Årsberetning 2023 (styresak 09/2023)**

**Sak 03/2024 Eventuelt**

Eventuelle forfall må snarest meldes til Trym Denvik ( [trym@oeras.no](mailto:trym@oeras.no) / 91 74 85 75)

Dal Skog, 25.03.2024

Paul Johan Moltzau

Representantskapets leder

**Sak 01/2024 Årsregnskap 2023 (styresak 08/2024)**

Se egen resultatrapportrapport, revidert årsregnskap med noter, revisors beretning og prosjektregnskap vedlagt.

**---------------------------**

Regnskapet kan gjøres opp med et regnskapsmessig underskudd på kr 6 684 776 mot et budsjettert resultat på kr 0. Dette gir et avvik ift. budsjett på ca. 4,5%. Fremførbar skattekostnad for næringsinntekter er lagt inn med kr 0. Totale driftsinntekter for 2022 ble kr 148 254 286, mens driftskostnadene ble kr 149 447 576. Selvkostfondet ble overført til eierkommunene i 2020. Resultat for selvkostområdet avsettes i form av et justeringsfond som overføres til eierkommuner påfølgende år. Likviditeten i selskapet er tilfredsstillende.

**Driftsinntekter:**

Driftsinntektene ble ca. 1,2 mill. kroner høyere enn budsjettert.

Den største inntektsposten kommer som driftstilskudd fra kommunene. Det var en stor nedgang i inntekter relatert til næringsavfall, men samtidig økte inntekter innenfor ulike fraksjoner, samt inntekter eksempelvis fra brukerbetaling og bruktbutikken.

**Driftskostnader:**

Driftskostnadene ble ca. kr 8 mill. høyere enn sist reviderte budsjett.

Avviket på 8 mill. kan relateres til følgende forhold:

* Avskrivninger; ca. kr 1 mill.
* Leie / leasing av maskiner og utstyr; ca. kr 1,3 mill.
* Rep. og vedlikehold; ca. kr 1,3 mill.
* Andre driftskostnader (største poster; leid arbeidskraft, datalisenser, kontigenter); ca. kr 2,2 mill.
* Innsamlingen (fakturert i fra Nordren) utgjør ca. kr 2,2 mill.

Besparelser gjennomført på bekostning av strategiske målsetninger, klima og miljø:

* Levering av trevirke til forbrenning fram for materialgjenvinning; ca. kr 2,5 mill.
* Overgang til fossil diesel, framfor fornybar diesel; ca. kr 500.000.

**Investeringer:**

Investeringene er utført i henhold til vedtatt handlingsplan. Det omfatter i hovedsak nytt fyringsanlegg, lager til butikken, utvidelse av administrasjonsbygg og nye beholdere/containere. Årets investeringer utgjorde i overkant av kr 13 mill. og er noe over budsjett. Vesentlig årsak til overskridelser er at aktiviteter basert på pålegg fra brannmyndighet og statsforvalter, samt at påbegynte prosjekter i 2022 ble avsluttet i 2023.

**Finansiell risiko**

Selskapets virksomhet er regulert gjennom særlovgivning (IKS-loven). Gjennom IKS-loven er eierkommunene solidarisk ansvarlig for selskapets forpliktelser. Eierkommunene utgjør også det vesentligste av kundegrunnlaget for selskapet. Kredittrisikoen ansees derfor å være svært lav. Selskapet er til en viss grad eksponert mot endringer i rentenivået, da selskapets gjeld har flytende rente. Prisene til eierkommunene er imidlertid basert på selvkostprinsippet. Styret vurderer likviditeten i selskapet som tilfredsstillende, men er avhengig av stabilitet i næringsinntekter. Inntekter fra næring etter fordeling i selvkostregnskapet ble ca. 6 %.

**Næring:**

Fra og med regnskapsåret 2014 er næringsdelen skilt ut som et eget skattepliktig objekt. Årsresultatet i næringsvirksomheten etter skatt, er beregnet til kr 0. Omsetningen var i overkant av kr 9 mill., ned fra kr 11 mill. i 2022.

Den lave andelen av inntekter fra næringskunder, er først og fremst knyttet til begrensninger på mottak av avfall til deponi. Deponi 2, som ble startet opp i begynnelsen av 1990 tallet er fullt. Dette har selskapet / styret varslet eierne om i en rekke år. Det arbeides fortsatt med å få tilgang til nye regulerte arealer for formålet.

På grunn av begrensninger i mottak næringsavfall er nå selskapets næringsandel av inntektene nede på 6 %. Dette medfører betydelig inntekter som selskapet mister da det etter dagens regelverk kan ha inntil 20 % næringsandel. Sett i forhold til dagens driftsinntekter utgjør dette inntil 20 millioner tapte inntekter.

***Styrets vedtak:***

Styret innstiller på at regnskapet for 2023 godkjennes.

***Forslag til vedtak:***

Representantskapet i Øras godkjenner årsregnskapet for 2023

**Sak 02/2024 Årsberetning 2023 (styresak 09/2023)**

Beretningen vedlagt i eget dokument.

***Styrets vedtak:***

Årsberetningen for 2023 godkjennes og signeres.

***Forslag til vedtak:***

Representantskapet i Øras godkjenner årsberetningen for 2023

**Sak 03/2024 Eventuelt**